| *Kill 'em All* |
| --- |
|  |
| Metallica studijinis albumas |
| Išleistas | 1983 liepos 25 d. |
| Įrašytas | 1982-1983 m. |
| Žanras | Trankusis metalas, greitasis metalas |
| Trukmė | 51:18 |
| Įrašų kompanija | Megafone Records |
| Prodiuseris | Paul Curcio, Jon Zazula |
| Apžvalgos |
| * All Music Guide  nuor.
* Encyclopaedia Metallum  nuor.
* *Q*
 |
| Metallica chronologija |
| 

|  |  |  |
| --- | --- | --- |
|  |  | *Ride the Lightning*(1984) |

 |

***Kill 'Em All*** – debiutinis amerikiečių trankiojo metalo grupės Metallica albumas, išleistas 1983 m. liepą kompanijos *Megaforce Records*.

Įspūdis
-------

Nors albumas įrašytas vos per 2 savaites bei iš pradžių išleistas vos 1500 kopijų tiražu, *Kill 'em All* išgarsino grupę, bei, anot būgnininko Lars Ulrich, pastūmėjo juos link "pasaulio užvaldymo".

**Kill 'em All** albume ypač atsispindi ankstyvoji anglų grupių Diamond Head, Iron Maiden, Motörhead ir Venom įtaka *Metallicai*.

Mustaine įtaka
--------------

Pradinė susikūrusios grupės sudėtis buvo tokia: James Hetfield (gitara/vokalas), Lars Ulrich (būgnai), Ron McGovney (bosinė gitara) bei Dave Mustaine (pagrindinė gitara). Dėl įtampos tarp McGovney ir Mustaine, McGovney paliko *Metallicą*. Vietoj jo grupė pasisamdė bosistą Cliff Burton.

Vis dėlto, tarp Mustaine bei likusių grupės narių, ypač Hetfieldo įtampa išliko. Tai baigėsi Mustaine išmetimu iš grupės 1983 m. pradžioje, prieš pat pradedant įrašinėti *Kill 'em All*. Mustaine įkūrė kitą trankiojo metalo grupę Megadeth, taip pat sulaukusią milžiniško populiarumo. Po Mustaine išvykimo, grupė pasisamdė gitaristą bei gitaros legendos Joe Satriani mokinį Kirk Hammett, grojusį grupėje Exodus. *Metallica* pradėjo įrašinėti *Kill 'em All* praėjus vos mėnesiui po Hammett'o prisijungimo.

Nepaisant konfliktų, Mustaine'o įtaka ankstyvajai Metallicos kūrybai nebuvo užmiršta. Muzikantas buvo paminėtas kaip keturių albume esančių dainų bendraautoris. Mustaine buvo pagrindinis dainos "The Four Horsemen" autorius, tiesa, pavadinimu "The Mechanix". Ši daina buvo neretai atliekama ankstyvuose grupės pasirodymuose. Mustaine taip pat prisidėjo prie "Jump in the Fire", "Phantom Lord" ir "Metal Militia" kūrimo.

Kontroversija
-------------

Grupė sulaukė nemažai kritikos iš vietinių muzikantų bei muzikinės spaudos dėl pasiūlyto pavadinimo debiutiniam albumui. Iš pradžių albumą norėta pavadinti *Metal Up Your Ass*. Viršelyje norėta pavaizduoti klozetą bei iš jo kyšančią ranką, kuri gniaužia durklą. Įrašų kompanija paskatino grupę tai pakeisti. Metallica sutiko ir pasirinko padoresnį pavadinimą *Kill 'em All*. Albumo viršelyje pavaizduotas rankos, paleidžiančios kruviną plaktuką, šešėlis.

Apdovanojimai bei pripažinimas
------------------------------

1989 metais albumas užėmė 35-ąją vietą žurnalo *Rolling Stone* **100 Geriausių devintojo dešimtmečio albumų** sąraše.

Dainų sąrašas
-------------

1. "Hit the Lights" (James Hetfield, Lars Ulrich) – 4:17
2. "The Four Horsemen" (Dave Mustaine, Hetfield, Ulrich) – 7:13
3. "Motorbreath" (Hetfield) – 3:08
4. "Jump in the Fire" (Mustaine, Hetfield, Ulrich) – 4:41
5. "(Anesthesia) Pulling Teeth" (Cliff Burton) – 4:14
6. "Whiplash" (Hetfield, Ulrich) – 4:09
7. "Phantom Lord" (Mustaine, Hetfield, Ulrich) – 5:01
8. "No Remorse" (Hetfield, Ulrich) – 6:26
9. "Seek & Destroy" (Hetfield, Ulrich) – 6:55
10. "Metal Militia" (Mustaine, Hetfield, Ulrich) – 5:11
11. "Am I Evil?" (Sean Harris, Brian Tatler) (perdainuota, tikrieji autoriai – Diamond Head, papildoma daina 1989 metų pakartotiniame leidime) – 7:51
12. "Blitzkrieg" (Ian Jones, Jim Sirotto,  Smith) (perdainuota, tikrieji autoriai – Blitzkrieg, papildoma daina 1989 metų pakartotiniame leidime) – 3:34

Šaltiniai
---------

1. ↑  *Q* žurnalas, Nr.253, išleistas 2007 rugpjūtį
2. ↑  Kaip paminėta knygoje *Metallica: In Their Own Words*
3. ↑   Archyvuota kopija 2013-07-10 iš Wayback Machine projekto.

Nuorodos
--------

* *Kill 'em All* oficialiame Metallica puslapyje Archyvuota kopija 2009-10-03 iš Wayback Machine projekto.